
Fullerén–cukor hibridekkel az influenzavírus ellen

Az influenzavírus felületén található hemagglutinin nevezetű fehérje felelős a vírus–gazdasejt közötti kapcsolat kialakításáért, míg a kórokozó neuraminidáz (szialidáz) enzime az ellentétes irányú folyamatot katalizálja az N-acetilneuraminsav – D-galaktóz közötti O-glikozidos kötés hasításával.
A fertőzés elleni védekezés egy lehetséges módját képezheti olyan sejtfelszíni szénhidrát-mimetikumok előállítása, melyek a kötőhely funkcióján kívül, olyan apoláris molekularészt – jelen esetben fullerént – is tartalmaznak, melyek aggregációs tulajdonságuk révén gátolják a vírus szaporodását.
Célunk több különböző cukor–fullerén származék előállítása és biológiai vizsgálata. Munkánk során sikeresen előállítottuk a tervezett építőelemeket, melyekhez a tiol-addíció, a Prato-[1] és a Bingel-reakció [2] kombinációját alkalmaztuk.

